John Neely Kennedy

**John Neely Kennedy** (født 21. november 1951 i Centreville i Mississippi) er en amerikansk jurist og politiker som har representert Louisiana i USAs senat siden 2017. Han var tidligere medlem av Det demokratiske parti før han byttet til Det republikanske parti, og var Louisiana State Treasurer fra 2000 til 2017.

Kennedy ble født i Centreville i Mississippi og ble uteksaminert fra Vanderbilt University og University of Virginia School of Law før han gikk på Magdalen College på University of Oxford. Han jobbet for guvernør Buddy Roemer før han stilte til valg som demokrat for Attorney General of Louisiana i 1991. I 1999 ble han valgt til Louisiana State Treasurer; han vant gjenvalg i 2003, 2007, 2011 og 2015. Kennedy tapte i senatorvalgene i 2004 og 2008. I 2007 byttet han parti og ble en republikaner.

I 2016, da senator David Vitter valgte å ikke stille til gjenvalg, stilte Kennedy nok en gang til valg for senatet. Han var først i primærvalget og slo demokraten Foster Campbell med 61 % av stemmene mot Campbells 39 % i runoffvalget i desember. Han ble tatt i ed 3. januar 2017. Kennedy var en av de åtte republikanske senatorene som protesterte mot godkjenningen av resultatet av presidentvalget i 2020.

Kennedy stiller til gjenvalg for en andre periode i 2022.

## Tidlig liv og utdannelse
Kennedy ble født i Centreville i Mississippi og vokste opp i Zachary i Louisiana. Etter high school gikk han på Vanderbilt University hvor han tok en major i statsvitenskap, filosofi og økonomi. Han ble uteksaminert *[[magna cum laude]]*.

Han fikk en Juris Doctor i 1977 fra University of Virginia School of Law i Charlottesville i Virginia, hvor han var redaktør for *[[Virginia Law Review]]* og ble valgt til Order of the Coif. I 1979 fikk han en Bachelor of Civil Law med first class honours fra Oxford University (Magdalen College) i England, hvor han studerte under Sir Rupert Cross og John H.C. Morris.

## Tidlig karriere
Kennedy var en partner i advokatfirmaet Chaffe McCall i New Orleans. Han var også adjunkt på Louisiana State Universitys Paul M. Hebert Law Center i Baton Rouge fra 2002 til 2016.

## Tidlig politisk karriere
I 1988 ble Kennedy en rådgiver for guvernør Buddy Roemer. I 1991 ble han utpekt til kabinettsekretær og holdt stilligen frem til 1992. I 1991 stilte han til valg for Attorney General of Louisiana som demokrat for å ta over etter William J. Guste som skulle gå av med pensjon.

Etter sin første periode i delstatspolitikken gikk Kennedy tilbake til advokatjobben frem til 1996. Det året ble han utpekt til Secretary of the state Department of Revenue av guvernør Mike Foster.

## Treasurer of Louisiana

Kennedy sluttet i Foster-administrasjonen da han ble valgt til Louisiana State Treasurer i 1999 etter seier mot den sittende demokraten Ken Duncan med 621 796 stemmer (55,6 %) mot 497 319 (44,4 %). Kennedy vant gjenvalg uten motstandere i 2003, 2007 og 2011. I 2015 slo han sin eneste motstander med 80 % av stemmene.

I presidentvalget i 2004 støttet Kennedy demokratenes presidentkandidat John Kerry over George W. Bush.

Etter flere måneder med samtaler med Det republikanske parti annonserte Kennedy i et brev til sine velgere at han skulle forlate Det demokratiske parti til fordel for republikanerne fra og med 27. august 2007. I brevet annonserte han at han kom til å stille til gjenvalg som State Tresurer.

I sin tredje periode som State Treasurer la Kennedy frem en plan over hvordan delstaten kunne spare penger på 24 punkter. Guvernør Bobby Jindal sa at Kennedy kunne «streamline» sitt eget departement. Flere av Kennedys idéer kom fra Louisiana Commission for Streamlining Government, hvor han tjente som State Treasurer.

## USAs senat
### Valg
#### 2004

I 2004 stilte Kennedy til valg for setet i USAs senat som tilhørte John Breaux, som skulle gå av med pensjon. Han stilte til valg som demokrat i delstatens primærvalg hvor han tapte mot republikaneren David Vitter og demokraten Chris John. Vitter vant runoffvalget.

#### 2008

Kennedy stilte igjen i senatorvalget i 2008, denne gangen som republikaner. Han tapte 52,1 % mot 45,7 % mot den sittende demokratiske senatoren Mary Landrieu; samme år slo republikanernes presidentkandidat John McCain Barack Obama i Louisiana i presidentvalget, men Obama ble valgt.

#### 2016

Den 26. januar 2016 annonserte Kennedy at han skulle stille i senatorvalget en tredje gang. Ettersom at Vitter skulle gå av med pensjon hadde Kennedy mer enn 20 motstandere i valget. Vitter annonserte at han skulle pensjonere seg i 2015 etter å ha tapt guvernørvalget mot John Bel Edwards.

I valgkampen fikk Kennedy støtte fra U.S. Chamber of Commerce, National Federation of Independent Business, National Rifle Association, National Right to Life Committee, American Conservative Union, tiltredende visepresident Mike Pence og tiltredende president Donald Trump. Kennedy, som hadde støttet Vitter i guvernørvalget året før, vant primærvalget og møtte demokraten Foster Campbell i runoffvalget den 10. desember. Trump, som hadde fått Kennedys støtte i presidentvalget i 2016—deltok i valgkampen for Kennedy dagen før runoffvalget. Kennedy slo Campbell med 536 204 stemmer (61 %) mot Campbells 347 813 (39 %). Han tapte i de største fylkene, Orleans Parish og East Baton Rouge Parish, men vant overleget i Campbells egne fylke, Bossier Parish.

#### 2022

Kennedy ble gjenvalgt i valget i 2022. Han fikk en majoritet av stemmene over to utfordrere fra Demokratene, med 61,6 % av stemmene i første runde.

### Mandatsperiode
Kennedy ble tatt i ed 3. januar 2017. Den 10. mars 2021 rangerte Center for Effective Lawmaking Kennedy som en av de ti mest effektive senatorene i den 116. kongressen og den mest effektive republikanske senatoren i feltene handel og utdannelse.

Den 29. juli 2021 signerte Joe Biden Kennedys DUMP Opioids Act, som ble Kennedys åttende lovforslag til å bli vedtatt i hans første periode som senator.

I juni samme år ble utdanningsminister Betsy DeVos grillet av Kennedy under en høring foran Appropriations subcommittee on Labor, Health and Human Service, Education and Related Agencies. I høringen sammenlignet han mangelen på skolevalg for mange unge elever i rurale områder i landet til de mange forskjellige majonesmerkene tilgjengelig i butikker: «Now I can go down to my overpriced Capitol Hill grocery this afternoon and choose among about six different types of mayonnaise. How come I can't do that for my kid?» spurte Kennedy. Spørsmålet fikk nasjonal oppmerksomhet. DeVos svarte at budsjettforslaget fra Trumps regjering ville gi foreldre og elever mer makt og muligheter, slik at amerikansk utdanning igjen kunne bli «the envy of the world».

Kennedy har fått kommentarer for sin oppførsel i senatet. En artikkel i *[[The Huffington Post]]* i januar 2018 rapporterte: «Since being elected to the Senate a year ago, Kennedy ... has made a name for himself on Capitol Hill with his wit, humor and penchant for folksy expressions―a notable feat in a place where jargon and arcane procedure tend to reign supreme».

I månedene før guvernørvalget i Louisiana i 2019 ble Kennedy nevnt som en mulig kandidat i primærvalget mot den sittende demokraten John Bel Edwards. Den 3. desember 2018 annonserte Kennedy derimot at han ikke ville stille til valg og heller ville forbli i senatet.

#### Presidentvalget i 2020
Etter at Joe Biden vant presidentvalget i 2020 og Trump nektet å godta nederlaget annonserte Kennedy at han, sammen med 11 andre republikanske senatorer, skulle protestere tellingen av enkelte delstaters valgmannsstemmer den 6. januar med mindre det ble foretatt en gjennomgang av stemmene. Han deltok i godkjennelsesprosessen da Trump-supportere stormet kongressen. Han beskrev angrepet som «despicable and shameful» og mente at opprørerne burde «go to jail and pay for the destruction they caused.» Da kongressen var sikret og de folkevalgte var tilbake for å fullføre godkjennelsen protesterte Kennedy mot godkjennelsen av valgmannsstemmene fra Arizona. Som et resultat av dette ba *Big Easy Magazine* om at Kennedy ble utvist fra kongressen.

### Komiteer
* Committee on Appropriations
** Subcommittee on Agriculture, Rural Development, Food and Drug Administration, and Related Agencies
** Subcommittee on Commerce, Justice, Science, and Related Agencies
** Subcommittee on Energy and Water Development
** Subcommittee on Financial Services and General Government
* Committee on Banking, Housing, and Urban Affairs
** Subcommittee on Economic Policy
** Subcommittee on Financial Institutions and Consumer Protection
** Subcommittee on Housing, Transportation, and Community Development
* Committee on the Budget
* Committee on the Judiciary
** Subcommittee on Border Security and Immigration
** Subcommittee on Crime and Terrorism
** Subcommittee on Privacy, Technology and the Law
** Subcommittee on Intellectual Property
* Committee on Small Business and Entrepreneurship

### Caucuser
*Senate Republican Conference

## Politiske posisjoner
Kennedy fikk en Liberty Score på 65 % av Conservative Review. Han har en rating på 89 % for den 116. kongressen og 78 % på livstid fra Heritage Action for America. American Conservative Union's Center of Legislative Accountability gav Kennedy en rating på 83,74. Humane Society Legislative Fund har rangert Kennedy fra 28 % i 2017 til 67 % i 2019, og sist 57 % i 2020. Innen infrastruktur har National Association of Police Organizations gitt Kennedy en rating på 60 % og American Federation of Labor and Congress of Industrial Organizations (AFL-CIO) har gitt ham en rating på 8 % i saker relatert til fagforeninger.

### Dyrevelferd
Kennedy sa at han skulle legge frem et forslag om å «prohibit airlines from putting animals in overhead bins» etter at en hund døde i bagasjehyllen på et United Airlines-fly i mars 2018. Han sa at «officials would face significant fines» dersom de ikke fulgte de nye reglene. I mars 2018 la Kennedy frem the Welfare Of Our Furry Friends (WOOFF) Act, men lovforslaget ble droppet i komiteen.

### Abort
Kennedy er en stor motstander av abort.

### Banker
I mars 2019 introduserte Kennedy the Holding Foreign Companies Accountable Act, som ble innført 18. desember 2020. Loven hindrer selskaper fra å registrere seg på amerikanske børser dersom de nekter å la Public Companies Accounting Oversight Board revidere bedriftens årlige private revidering tre år på rad. Loven krever også at selskaper må melde fra hvorvidt de er eid av myndighetene i et annet land, inkludert Kina.

### Klimagassutslipp
I 2019 introduserte Kennedy the American Innovation and Manufacturing Act, Sen. Tom Carper (D-Del.) som co-sponsor, et tillegg til the American Energy Innovation Act som ville beordret Environmental Protection Agency om å senke produksjon og forbruk av hydrofluorkarboner over de neste 15 årene. The American Innovation and Manufacturing Act ble signert i desember 2020 som del av det årlige budsjettforslaget.

### Våpen
Kennedy har en "A"-rating fra National Rifle Association (NRA), som støttet ham under senatorvalget i 2016.

### Dommernominasjoner
Kennedy krysset partilinjene for å stemme mot utnevnelsen av tre av Trumps nominasjoner til U.S. District Court som Kennedy mente var ukvalifiserte: Jeff Mateer, Brett Talley og Matthew S. Petersen. Det hvite hus trakk alle de tre nominasjonene. Under Petersens bekreftelseshøring foran United States Senate Committee on the Judiciary den 13. desember stilte Kennedy spørsmål om grunnleggende rettslige prosesser, hvorvidt han visste hva Daubert-standarden var og hva en *[[in limine]]* var. Petersen slet med å svare på spørsmålene. Kennedy stemte også mot nominasjonen av Gregory G. Katsas til D.C. Circuit, men Katsas ble bekreftet.

### Strafferett
Kennedy var mot First Step Act. Lovforslaget ble vedtatt med 87 stemmer for og 12 mot den 18. desember 2018.

### Nettnøytralitet
Den 7. mars 2018 introduserte Kennedy et lovforslag som ville «prohibit companies like Comcast and Verizon from blocking or throttling web content.» Han var en av tre republikanske senatorer, sammen med Susan Collins og Lisa Murkowski, som stemte sammen med hele den demokratiske caucusen den 16. mai 2018 for å reversere FCCs opphevelse av nettnøytralitet.

### Utenrikspolitikk
I april 2018 var Kennedy en av åtte republikanske senatorer som signerte et brev til finansminister Steve Mnuchin og fungerende utenriksminister John J. Sullivan med en bekymringsmelding over en rapport fra De forente nasjoner som avslørte «North Korean sanctions evasion involving Russia and China» og slo fast at funnene «demonstrate an elaborate and alarming military-venture between rogue, tyrannical states to avoid United States and international sanctions and inflict terror and death upon thousands of innocent people», og mente at det var «imperative that the United States provides a swift and appropriate response to the continued use of chemical weapons used by Syrian President Bashar al-Assad and his forces, and works to address the shortcomings in sanctions enforcement.»

I januar 2019 var Kennedy en av 11 republikanske senatorer som stemte for å videresende et lovforslag for å hindre Trumps planer om å fjerne sanksjoner mot tre russiske selskaper.

### Kommisjonen for 6. januar
Den 28. mai 2021 stemte Kennedy mot opprettelsen av en uavhengig kommisjon som skulle etterforske stormingen av den amerikanske kongressen som hendte 6. januar 2021.

## Privatliv
Kennedy bor i Madisonville i St. Tammany Parish utenfor New Orleans med konen Becky. Han var med å starte opp den lokale metodistkirken i Madisonville. Han er ikke i slekt med Kennedy-familien fra Massachusetts.

## Valgresultater

## Referanser


## Eksterne lenker
* 
* Offisiell nettside i senatet
* Valgkampside
* 
* Valgkampsdonasjoner på OpenSecrets.org

|-

|-

|-

|-

|-

|-